Шарттар, йылдағыса, ябай: конвертxadҡа матур, йөҙөгөҙ, буй-һынығыҙ асыҡ сағылған фотоғыҙҙы, гәзитебеҙгә 2011 йылдың тәүге ярты йыллығына яҙылыуығыҙҙы раҫлаған квитанцияғыҙҙы һәм үҙегеҙ тураһында ҡыҫҡаса, әммә йөкмәткеле итеп яҙылған хатығыҙҙы һалып ебәрегеҙ. Һеҙҙән әүҙемлек талап ителә – матур тормош девизығыҙ, нимә яратыуығыҙ, нимә менән шөғөлләнеүегеҙ тураһында яҙыу өсөн бөтә фантазияғыҙҙы эшкә екһәгеҙ ҙә була. Бәлки, кемдер үҙе тураһында шиғыр юлдары менән дә әйтеп бирер. Беҙ кешенең тышҡы матурлығын ғына баһаламайбыҙ. Күңелегеҙҙең матурлығын да асып биреү шарт. Бәлки, тыйнаҡ ҡына йылмайыу артында ысын көслө шәхес йәшеренгәндер, бәлки, бүтәндәрҙең башына ла инеп сыҡмаҫлыҡ ниндәйҙер таланттарығыҙ барҙыр. Уларҙы беҙгә лә, бөтә республикабыҙға ла күрһәтә лә белегеҙ.